《次杨监簿新辟小西湖韵》
宋代·姚勉

搜奇抉异三十载，此湖如玉韫而待。发源远自锦江来，汇流近与柴门对。

山川融结自古有，造物扃藏深意在。瘦筇曾作日寻讨，一见便觉天广大。

两山宛似南北峰，况有层塔相映带。芰荷十里萼绿华，雪月三千银色界。

深藏最有君子意，自衒殊非小人态。西湖每遇苏雪堂，妙句尚忆秦淮海。

此湖端为旧游发，㘲重未信吾州隘。铁庵蜀珍坡仙派，下笔作诗风雨快。

从今新瑞次古杭，敢贺此湖贡庆会。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。